Οφθαλμίατροι ειδικευμένοι στο γλαύκωμα αντιμετωπίζουν τους ασθενείς με την οφθαλμική αυτή πάθηση. Υπάρχουν δύο κύριοι τύποι γλαυκώματος, το γλαύκωμα ανοιχτής γωνίας και το γλαύκωμα κλειστής γωνίας.  Το γλαύκωμα ανοιχτής γωνίας δεν προκαλεί συμπτώματα στα αρχικά του στάδια. Καθώς όμως εξελίσσεται η ασθένεια, κάνουν την εμφάνισή τους τυφλά σημεία που επηρεάζουν την περιφερειακή όραση. Οι περισσότεροι ασθενείς με γλαύκωμα ανοιχτής γωνίας, δεν παρατηρούν καμία αλλαγή στην όρασή τους, μέχρι η ασθένειά τους να γίνει πιο σοβαρή.  Το γλαύκωμα κλειστής γωνίας, προκαλεί πρώιμα συμπτώματα όπως η θολή όραση, τα φωτοστέφανα γύρω από αντικείμενα, ο ήπιος πονοκέφαλος και ο πόνος στα μάτια. Καθώς η ασθένεια εξελίσσεται, εμφανίζονται και άλλα συμπτώματα όπως: Έντονος πόνος στα μάτια ή στο μέτωπο Ερυθρότητα στα μάτια  Φωτοστέφανα γύρω από αντικείμενα Πονοκέφαλος Έμετος  Ναυτία Υπάρχουν διάφορες θεραπευτικές επιλογές για το γλαύκωμα, όπως: Φαρμακευτικές σταγόνες, που μειώνουν την πίεση των ματιών. Χειρουργικές επεμβάσεις με λέιζερ, που βοηθούν στην αποστράγγιση του υγρού από το μάτι, όπως η στραμπεκοπλαστική και η ιριδοτομή. Συμβατικές χειρουργικές επεμβάσεις, κατά τις οποίες δημιουργείται νέο κανάλι αποστράγγισης του υγρού του ματιού, όπως η τραμπεκουλεκτομή, η τραβεκτομή και η εμφύτευση συσκευής παροχέτευσης γλαυκώματος.